rlitschk/wikidir huggingface dataset:
Mercosur (spaansch Utspraak ˌmeɾ.ko.ˈsuɾ) is de afkört Beteken för den Gemeensamen Markt in Süüdamerika. De spaansch Bedüüden för de Afkörten is Mercado Común del Sur (Gemeensam Markt vun den Süüden). De jüst so offiziell portugiesch Beteken is Mercosul för Mercado Comum do Sul, un in dat in Paraguay snackt Guaraní is Ñemby Ñemuha de begäng Beteken. De Mercosur is dör dat Ünnerteken vun den Verdrag vun Asunción van‘ 26. März 1991 tostannen kommen. Dat hannelt sück um en Binnenmarkt mit mehr as 260 Millionen Minschen (Stand 2006), de to Tiet 12,8 Millionen Quadratkilometer umfaat, wat ungefähr 72 % vun de Flach vun Süüdamerika bzw. 56 % vun de Flach vun Latienamerika is. De Mercosur schafft en Bruttoinlandsprodukt vun etwa 1 Billion US-Dollar (rund 75 Perzent vun dat gesamt BIP vun den latienamerikaanschen Kontinent), in’ Butenhannel bedrocht de Weert vun de Exporte üm 200 Mrd. US-Dollar un de för Importe ruchweg 130 Mrd. Dollar. Liddmaaten vun den Mercosur sünd: Argentinien Brasilien Paraguay Uruguay Venezuela siet 5. August 2017 düersam suspendeert) eng anslooten (assozieert) Staaten sünd: Chile (1996) Bolivien (1997; hett en Andrag up Vullliddmaatschap stellt) Peru (2003) Kolumbien (2004) Ecuador (2004; hett in' Dezember 2011 Andrag up Vullliddmaatschap stellt) Suriname (2015;
Hans-Peter Friedrich (* 10. März 1957 in Naila, Oberfranken) is en düütscher Politiker vun de CSU. Friedrich is siet den 3. März 2011 Binnenminister vun de Bundsrepubliek Düütschland. Van 2005 bit 2011 weer he stellvertreden Vörsitter vun de CDU/CSU-Bundsdagsfraktschoon un van Oktober 2009 bit März 2011 CSU-Landsgruppenvörsitter. Nah sien Abitur an dat Gymnasium in Naila hett Friedrich tonächst den Wehrdeenst afleist un hett denn en Studium vun de Rechtswetenschap in München un Augsborg anfungen, dat he 1983 mit de eersten juristisch Staatsexamen afslooten hett. Dat tweet juristisch Staatsexamen hett he 1986 un 1988 an de Universität Augsborg sien Doktertitel makt. Sien Dokterarbeit weer Die Testamentsvollstreckung an Kommanditanteilen. 1988 wurr Friedrich Regeerensraat bi dat Wertschapsministerium. 1990 wurr he to de Wertschapsafdeelen vun de Düütsch Botschap in Washington afordnet. Dornah weer he af 1991 wetenschaplich Mitarbeiter un af 1999 persönlich Referent vun den CSU-Landsgruppenvörsitter Michael Glos. 1973 wurr Friedrich Liddmaat vun de Junge Union un 1974 vun de CSU. Friedrich weer bit to de Rückträe vun Karl-Theodor zu Guttenberg stellvertreden Vörsitter vun de CSU Oberfranken un führt kommissarisch dat Amt vun den Bezirksvörsitter ut. Siet 1998 is Friedrich Liddmaat vun den Düütschen Bundsdag. Hier weer he van 1999 bit 2002 stellvertreten Vörsitter
Robert John Wagner (* 10. Februar 1930 in Detroit, Michigan) is en US-amerikaanschen Film- un Feernsehschauspeler. Wagner sien Loopbahn as Schauspeler güng in de 1950er Johren los. To Anfang weer he vör allen in Aventüer- un Westernfilmen to sehn. Bekannt worrn is he mit sien Rull as George Litton in de Filmen The Pink Panther (1963) un Curse of the Pink Panther (1983), as ok dör den Katastrophenfilm The Towering Inferno. In’t Feernsehn weer he in de 1960er Johren bekannt dör de Reeg It Takes a Thief (dt.: Ihr Auftritt, Al Mundy). Later harr he en vun de Hööftrullen as Hobbydetektiv in de Feernsehreeg Hart to Hart (dt.: Hart aber herzlich) an de Siet vun Stefanie Powers. Ok in de dree Filmen vun de Austin-Powers-Reeg hett he mitspeelt. Alltohopen hett Wagner an wiet mehr as hunnert Produkschonen mitarbeit. Wagner weer tweemol mit de Schauspelersche Natalie Wood verheiraat. Dat eerste mol weer vun 1957 bit 1962, un denn noch mol vun 1972 bit to ehrn Unfalldood in’t Johr 1981, as se bi en Seiltörn afsopen is. Siet 1990 is Wagner nu mit de Schauspelersche Jill St. John verheiraat. He hett dree Döchter, vun de de een, Natasha Gregson Wagner, en Dochter
Robert Wagner is de Naam von Robert Wagner (1847–1926), Swiezer Politiker, Robert Wagner (1895–1946), düütsch Politiker (NSDAP), Robert Wagner (1915–2008), öösterrieksch Dirigent un Musikpädagoog, Robert Wagner (1928–2014), düütsch Politiker (CDU), Robert Wagner (* 1930), US-amerikaansch Schauspeler, Robert Wagner (* 1960), öösterrieksch Lichtathletikmanager, Robert Wagner (* 1983), düütsch Radrennfohrer, Robert Wagner, düütsch Chemiker, Robert F. Wagner (1877–1953), US-amerikaansch Politiker, Robert F. Wagner junior (1910–1991), US-amerikaansch Politiker, Jurist un Diplomaat, Robert-Léon Wagner (1905–1982), franzöösch Romanist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Noemi (* 25. Januar 1982 in Rom; börgerlich Veronica Scopelliti) is en italieensche Singersche. Noemi is de öllere Dochter vun Armando un Stefania Scopelliti. Se hett Klavier un Gitarr studeert un is dör de Castingshow X Factor 2 un en Optritt bi’t Sanremo-Festival 2010 in Italien bekannt worrn. 2009 Golden Schallplaat för Briciole (15.000+) Wind Music Awards Golden Schallplaat för Noemi (50.000+) 2010 Platin Schallplaat för Per tutta la vita (30.000+) Wind Music Awards för Sulla mia pelle Wind Music Awards för L'amore si odia Wind Music Awards för Per tutta la vita 2011 2× Platin Schallplaat för Sulla mia pelle (140.000+) Wind Music Awards för Sulla mia pelle Nastro d’Argento för Vuoto a perdere Platin Schallplaat för Vuoto a perdere (30.000+) Premio Lunezia för Vuoto a perdere 2× Platin Schallplaat för L'amore si odia (60.000+) "Sulla mia pelle" (+ deluxe edition) IT chart "Sulla mia pelle" (+ deluxe edition) EU chart (Launch) "RossoNoemi" IT chart "Noemi" IT chart "Noemi" EU chart (Launch) "Briciole" IT chart Euro top 200 "Briciole" "L'amore si odia" IT chart Euro top 200 "L'amore si odia" "Per tutta la vita" IT chart Euro top 200 "Per tutta la vita" "Vuoto a perdere" IT chart Euro
Standard and Poor’s Corporation (S&P) is en internatschonal bekannt Kredit-Ratingagentur. Se entstunn 1941 ut dat Verschmülten vun de US-amerikaansch Firmen H.V. & H.W. Poor Co. un Standard Statistics Bureau. Siet 1966 is S&P en Dochtersellschopp vun McGraw-Hill. Karnberiek vun de Sellschopp is dat Bewerten un de Analyse vun anner Ünnernehmen un Sellschoppen (sünners hör Bonität) up Basis vun Aktien un Anleehen. S&P tellt neben de lüttgere Ünnernehmen Moody’s un Fitch Ratings to de Groot Dree („Big Three“) in disse Beriek. Buterdem erstellt S&P tallriek Aktienindices vun de amerikaansch Börsen un Rohstoff-Indices. Neben de Zentraal vun dat Ünnernehmen in New York City gifft dat 38 Standoört an Finanzplatzen in de ganz Welt, dorvan söben in Europa, dorünner ok Frankfort (Stand: 2011). Standard & Poor’s. Mehr Biller, Videos oder Audiodateien to’t Thema gifft dat bi Wikimedia Commons. Standard-&-Poor’s-Websteed Översicht över de Standöört up de Websteed vun Standard & Poors
Carlheinz Hollmann (* 1. Dezember 1930 in Hamborg; † 4. Mai 2004 in Solzhusen) weer en düütsch Fernsehmoderater un ok Rundfunkmoderater vun de Sennen Radio-Telex up de 4-fröhlichen Wellen vun RTL-Radio Luxemburg. Nah dat Abitur 1951 an dat Christianeum in Hamborg fung Hollmann sien Loopbahn an‘ 1. Februar 1952 bi den Nordwestdüütschen Rundfunk (NWDR) as Reporter an. Af 1957 weer he in dat Reporterteam vun de Sennen Die Aktuelle Schaubude un hett dor 1961 de Nahfolge vun Werner Baecker as Moderater antreden. He hett de Sennen bit 1964 leit. Later hett he för dat Hamburg Journal vun den NDR, dat ZDF (Schaufenster Deutschland, Das ist ihr Leben, Was wäre wenn...) un för RTL (Klartext) as ok as free Mitarbeiter för den Feernsehregionalsenner Hamburg 1 arbeit. 1964 hett Hollmann sien eegen Produktschoonsfirma grünnd. Dormit hett he vööl Grootveranstalten organiseert, so den Hamborger Habengebortsdag, dat Alstervergnögen un de Millenniumsfier in Hamborg to’n 2000er Johreswessel. Hollmann weer Dräger vun dat Bundsverdeenstkrüüz un siet den 1. Dezember 1958 mit de ehmalge Miss Germany Gerti Daub verheiraadt. Doröver herut gung vun hüm 1986 de Anstööt to dat Errichten vun de Alsterfontäne ut. Mit siene Fro Gerti hett Hollmann von 1958 bet 1964 in Othmarschen leevt.
Däi AMAZONEN-Werke maaket Landmaschinen und Maschinen för Städte un Dörper. Dat Stammwerk häff Heinrich Dreyer 1883 in Hasbiärgen-Gaste gründet. Däi Gründer Heinrich Dreyer föng 1883 erstmaol mit däi Bauerräi von Weihern (Getreidereinigungsmaschinen) an. Laterhän mök häi uk Plöige, Kultivatoren, Tuffelnsortierer un dann 1915 den ersten Kunststreier. Häi föng uk all frau mit denn Export an. 1906 verköffte häi däi ersten Weiher noa Valparaiso in Chile. 1942 mök häi däi ersten Tuffelnfullernter un 1949 däi ersten Drillmaschinen un 1959 däi ersten Messstreier. In däo 1960er Jaohren wassen denn Twäischiebenmessstreier ZA un däi Drillmaschine D4 däi Hauptrenner. 1967 föng häi mit Maschinen för däi Bodenbearbeitung an, däi mit äine Zapfwelle andräwen wörden. Dor könn dann uk ne Drillmaschine anschlaoten weern. Dann mök häi Rütteleggen, Kreiselgrubber un Kreiseleggen. 2008 wörde däi AMAZONE-Stiftung gründet, däi junge Lüe bie eere studentischen Arbeiten tau dat Thema Landtechnik helpen dö. 2009 häbbt säi dann noch ne groote Halle in Hasbergen-Gaste baut, wo däi Hauptverdäilung van däi Ersatzdäile unnerbrocht wörde. In dat selbe Jaohr föngen säi mit groote Seimaschinen in Hude-Altmoorhausen an un in Tecklenburg-Leeden möken säi Feldsprützen, däi sümmes föhrn können. Däi Dinger hädden „Pantera“. Wiederhenn bauden säi noch so’n Feldroboter. Dormit wollen säi wat utprobäiern in
Indikatschoon (vun latiensch indicare „anwiesen“) betekent Indikatschoon, wenn in de Medizin en sünnere Vörgahnswies anwiest is, Indikatschoon, wenn na’t Rechtwesen en sünnere Vörgahnwies anwiest is, Astronoomsch Indikatschoon, Begreep ut de Klockentechnik. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Begreep Indikatschoon (vun lat. indicare „anwiesen“) bedüüt in de Medizin, dat bi en sünner’t Krankheitsbild en sünnere Vörgahnswies anbröcht – also anwiest – is. Dorbi is dat Krankheitsbild nich gliek to setten mit de Diagnoos, man meent den Samttostand vun den Patienten. In disse grundleggen Bedüden speelt finanzielle, juristische, verwaltenstechnische, Glovens- oder annere nich-medizinsche Grünnen keen Rull. In’n klinischen Alldag hebbt sik verschedene Stopen vun Indikatschonen entwickelt, de aver nich jümmer kloor vun’nanner afgrenzt sünd. Nootfallindikatschoon: hier liggt en akut Krankheitsbild vör, dat nu foorts en redden Hanneln anwiest, as to’n Bispeel Nootoperatschonen na swore Sehren mit groten Bloodverlust – bedüüt: Ahn Ingriepen vun’n Dokter is en gauen Dood to vermoden Vitale Indikatschoon: dormit is en Krankheitsbild meent, dat gau en redden Hanneln anwiest, as to’n Bispeel en Operatschoon bi Organdefekten – bedüüt: Ahn Ingriepen vun’n Dokter is keen Överleven mööglich, vunwegen dat dat Krankheitsbild na höchstens eenige Maanden to’n Dood föhrt Afsluute Indikatschoon: dat Krankheitsbild wiest en Therapie an, üm den Schaden för de Gesundheit vun den Patienten so lütt as mööglich to holen, as to’n Bispeel en Crossektomie un Exhairees vun de V. saphena magna bi V. saphena magna Insuffizienz IV° na Hach – bedüüt: Dat Leven
Swering is een Dörp in de Samtgemeende Graafschop Hoya in den Landkreis Nienborg/Werser in Neddersassen. Hüdigendags (31. Dezember 2010) wohnt dor 805 Inwahners. Borgermeester is Hermann Kastens vun de CDU. Städer un Gemenen in’n Landkreis Nienborg Balge | Binn’n | Bücken | Deepnau | Drakenborg | Eestrup | Esdrup | Gannsbargen | Hämelhusen | Haßbargen | Hassel | Heemsen | Hilgermissen | Heien | Heierhagen | Husen | Landsebargen | Leese | Levenau | Linsborg | Markloh | Nienborg | Pennigsähle | Rastörpe | Rehborg-Locken | Rohßen | Rowohle | Staarbarg | Steembke | Stöckse | Stoltnaa | Swering | Uchte | Warmsen | Warpe | Wietzen
Michel „Sjel“ de Bruijckere, ok Sjel de Bruyckere, (* 6. Februar 1928 in Kaatsheuvel; † 21. September 2011 in Melbourne, Australien) weer en nedderlannsch Footballspeler. De Bruijckere is 1950 vun den RKSV Sarto to Willem II Tilburg in de eerst nedderlannsch Footballklass. Ünner Trainer František Fadrhonc wurr de Störmer to en fasten Kraft in dat Team. All Tosommen hett de Bruyckere 167 Spelen för Willem II bestreden und orbi 80 Doren schaaten. 1952 un 1955 wurr he mit de Vereen nedderlannsch Footballmeester. 1954 wurr de Bruijckere ok eerstmals in de Nedderlannsch Football-Natschonalmannschap insett. Tüschen Oktober 1954 un April 1956 hett he söben Lännerspelen makt und orbi 2 Doren schaaten. Dormit is he Rekordinternatschonaler vun Willem II Tilburg. 1956 is he nah Australien utwannert. Dor hett he denn för den Vereen Ringwood Wilhelmina speelt. Later weer he Mitbegrünner un Geschäftsführer vun de Victoria Soccer Players' Association.
Austin Powers: International Man of Mystery is de Titel vun en US-amerikaansche Film-Parodie op James Bond ut dat Johr 1997. Dat Dreihbook weer vun den kanaadschen Komiker Mike Myers schreven, de in den Film in en Dubbelrull mitspelen deit. Speelbaas weer Jay Roach. In de 1960er Johren hett sik dat de Geheemagent Austin Powers to Opgaav maakt, de Welt för ehrn gröttsten Feend, Dr. Evil, to schulen, de mit Help vun sien Geheemorganisatschoon vun ennerworrns dicht bi Las Vegas ut, Verbreken plaant un organiseert. Dr. Evil will Powers in en Fall locken, man dat geiht scheef, un so mutt he utrieten: MIt en Rakete schütt he sik un sien Katt in en Eerdümloopbahn un früst sik sülvst in, üm later in tokamen Tieten wedder sien Unwesen drieven to künnen. Austin Powers lett sik aver ok infreren un töövt nu dorop, dat Dr. Evil wedder torüch kummt. Dörtig Johren later is dat sowiet. Mit sien Ruumschipp kummt Dr. Evil torüch na de Eer, weat för den Geheemdeenst dat Teken is, Powers wedder in’t Leven torüch to holen. De Superheld un Agent Powers hett aver nich blots den sworen Kamp gegen Dr. Evil vör sik, man he mutt sik ok in de
Ünner en Dubbelrull versteiht man, wenn een un de sülve Schauspeler in en Film oder in en Theaterstück twee verschedene Rullen speelt. Faken kummt dat vör in Filmen oder Stücken, de sik vun’t Thema her üm Dubbelgängers, Tweeschen, Identitätsstören oder Co-Afhangigkeiten geiht. Dat Verwesseln vun Personen föhrt dorbi faken to lustige Situatschonen un Verbiestern, so dat vör allen in Kummedien mit Dubbelrullen arbeit warrt. Bispelen für Filmen mit Dubbelrullen sünd ünner annern: The Great Dictator (1940) mit Charlie Chaplin Vertigo (1958) mit Kim Novak Dr. Strangelove or: How I Learned to Stop Worrying and Love the Bomb (1964) mit Peter Sellers Didi – Der Doppelgänger (1984) mit Dieter Hallervorden Dead Ringers (1988) mit Jeremy Irons Austin Powers: International Man of Mystery (1997) mit Mike Myers
Jorge Luis Batlle Ibáñez (* 26. Oktober 1927 in Montevideo; † 24. Oktober 2016 ok dor)) weer en uruguayisch Afkaat, Journalist un Politiker. He weer Liddmaat vun de Colorado-Partei un weer van’ 1. März 2000 bit to’n 1. März 2005 Präsident vun sien Land. Dr. Jorge Batlle Ibáñez hett an‘ 1. März 2000 den Amtseed afleist, nahdem he tovör to’n Präsidenten wählt wurrn weer war. De Wahl to’n Präsidenten weer för hüm de krönend Afsluss vun en lang Karriere in‘ apenlichen Deenst, in de he mehrfak Liddmaat vun dat Parlament, den Senat un den Kongress weer. Sien politische Karriere fung 1945 an uni s eng mit de Partido Colorado verbunnen. Sien Vater Luis Batlle Berres weer tweemal Präsident. Ok anner Liddmaaten vun de Familie – de oorsprünglich ut Katalonien stamm – weern eng mit de Partido Colorado verbunnen. Bit 1958, as he to’n eersten Mal as Kongressafordneter wählt wurr, hett Batlle, de an de Universidad de la República Jura un Sozialwetenschapen studeert hett un 1956 sien Diplom kreeg, as Journalist für den Radiosender "Ariel" un för de Zeitung "Acción" arbeit. To disse Tiet weer he ok all Liddmaat in’ Vörstand vun sien Partei. In de Tiet vun de Militärdiktatur van
De Huusappel (Malus domestica, Borkh.; Pyrus malus, L.) is en Aart ut dat Geslecht vun de Appels. Se is wiethen bekannt un höört to de Familie vun de Rosenplanten (Rosaceae) mit to. Dor hannelt sik dat um en Aart vun Aaft bi, de in den Landbo weertschopplich en grote Rull speelt. De Frucht vun den Boom heet Appel. Huusappels weert to'n Eten in de Aaftbueree un ok as Gaarnsmuck anplant'. Dat warrt woll ok seggt, Appels konnen gesund maken. De Huusappel is en summergrönen Boom. Wenn he free steiht, kann he en Kroon vun 8-15 m Hööchde hebben. Siene Twiege reckt he wiet ut. Man dat is man roor, dat en Boom so groot wassen kann, vunwegen dat he up en Unnerlaag paat' is. Bovento warrt de Boom faken ok torecht sneden. De Blöer stoht in'n Wessel un hefft de Form vun en Ei oder en Ellipse. Meist sünd se utsaagt, hen un wenn hefft se en glatten Rand. Af un to gifft dat ok Lappen an'n Blattrand. Den Huusappel sien Holt is to verglieken mit den Holtappel sien Holt. Dat Splintholt is hellroot, de Karn is rootbruun. Dat Holt is hart un swaar un warrt to de inheemschen Eddelhölter
Boskoop betekent Boskoop, Gemeen in de Provinz Süüd-Holland, Nedderlannen, Schöne ut Boskoop, en Huusappelsoort, Boskoops Glorie, junge Wiensoort ut de Nedderlannen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Kontraindikatschoon (vun lat. contra „gegen“ un indicare „anwiesen“) betekent in de Medizin en Ümstand, ünner den vun dat Anwennen vun en Therapie-Verfohren bi en vörliggen Krankheitsbild op jeden Fall aftosehn is oder blots ünner en strikt Taxeren gegenöver de Risiken tolaten is. De en afsluute Kontraindikatschoon is de Behanneln na de bedrapene Methood vullstännig verboden. En Patient, de to’n Bispeel allergisch op Penicillin reageert, dröff mit dissen Stoff nich mehr behannelt warrn. Bi en relative Kontraindikatschoon is vun de Behanneln aftosehn, man se kann liekers anwennt warrn, wenn se in’n enkelten Fall mehr nütten deit as dat se Schaden maakt. To’n Bispeel schall en Patient mit en Magengeswür an sik keen Acetylsalicylsüür kriegen. Man, wenn dat för en Therapie keen anner’t Middel gifft un de Nütten vun en Behanneln mit den Stoff grötter is as dat Risiko vun en nee Magengeswür, denn kann dat Medikament liekers geven warrn. Mitünner warrt sünnere Ümstännen verkehrterwies för en Kontraindikatschoon holen. „Verkehrte“ Kontraindikatschonen warrn to’n Bispeel in’n Tosamenhang mit Empen beschreven. Butendem is ünner Laien de Angst vör Nevenwirken faken grötter as de Angst vör den Schaden, de tostannen kummt, wenn keen Behanneln dörföhrt warrt. Dat warrt ünnerstütt dör de lange List vun
Johannes Caselius (ok: Johannes Kessel, Johannes Chesselius, Johannes Bracht, Johannes Bractus, * 18. Mai 1533 in Chöttingen; † 9. April 1613 in Helmstidde) weer en düütsch Humanist, Jurist un Philoloog. Caselius weer de Söhn vun den Superintendenten Matthias Bracht von Kessel. Nah de Besöök vun de Schoolen in Gandersheim, Chöttingen un Nordhausen, studeer he af 1551 an de Universität Wittenberg "Leucorea" bi Philipp Melanchthon un doran ansluutend an de Universität Leipzig bi Joachim Camerarius den Ölleren. Nah sien Studium hull he sück siet 1560 in Italien up un wurr 1563 vun Hartog Johann vun Mekelnborg to’n Perfesser der Beredsamkeit an de Universität Rostock beroopen. Hartog Johann hett hüm ok de finanziellen Middel för Forschungsreisen nah Italien 1560-1563 un 1565-1568 to Verfügung stellt. 1566 wurr he an de Universität Pisa to‘n Dr. vun de Jurisprudenz promoveert. 1589 wurr Caselius Perfesser an de Universität Helmstedt. Dor hett he Philosophie, Rhetorik un Ethik ünerricht. As Verteidiger vun de natüürlich Goddeskenntnis un Vertreder vun humanistisch - philosophisch Studien harr sück Caselius gemeensam mit Cornelius Martini, de Angreep vun den Gnesiolutheraner Daniel Hofmann zu erwehren. Schaden nommen hett dat aber nich sien Ruhm as uttekent Kenner vun antiker Literatur un Philoloog. Sien Bestreven vun den
Henri “Rik” Van Looy (* 20. Dezember 1933 in Grobbendonk, Belgien) is en ehmalger belgisch Radrennfohrer un en vun de spoodrieksten Klassikerjäger. Van Looy – ok „Rik II“ nömmt, um hüm vun den ölleren belgischen Radprofi Rik Van Steenbergen to ünnerscheeden – kunn in sien Profi-Karriere van 1953 bit 1970 jedes vun de fiev so nömmt „Monumente vun den Radsport“, also de wichtigsten klassischen Eendagsrennen winnen, wat neben hüm blots noch Eddy Merckx un Roger De Vlaeminck schafft hebbt. Dreemal wunn he Paris–Roubaix, je tweemal de Flannern-Rundfohrt un Paris–Tours, as ok je eenmal Mailand–Sanremo, Lüttich-Bastogne-Lüttich un de Lombardei-Rundfohrt. 1960 un 1961 weer he todem Straaten-Weltmeester. As mäßiger Barg- un Tietfohrer hett Van Looy vergevens versöcht, ok de groot Etappenrennen to winnen. Liekers keem he to söben Etappensiege bi de Tour de France, twalf bi den Giro d’Italia un 18 bi de Vuelta a España. Dorneben hett he ok dat Rennen La Flèche Wallonne wunnen un weer belgisch Landsmeester. Ok bis Söss-Dags-Rennen hett he mehrfak wunnen (meestens tosommen mit Peter Post). Palmarès – List vun sien Siege un Platzeeren Rik Van Looy in de Datenbank vun Radsportseiten.net Rik Van Looy in de Datenbank vun de Tour de France Normdaten: LCCN: n2020047982
Sandra Prinsloo, ok tietwies list as Sandra Prinzlow (* 15. September 1947 in Pretoria) is en süüdafrikaansch Schauspelerin. Bekannt wurr se in de Rull as Kate Thomson in de Film The Gods Must Be Crazy van 1980. Neben hör Tätigkeit as Film- un Theaterschauspelerin, is se siet 2005 ok as Theaterregisseurin tätig. Verheiraadt is se mit Willem van Riet. In de TV-Avendürerreeg Sechs Fuß Land (Original: Six feet of the country) speel se 1981 in söben Folgen die Hööftrull. För hör Hööftrull in dat Theaterstück People Are Living There kreeg se 1997 den FNB Vita Award in Johannesburg. Sandra Prinsloo in de Internet Movie Database (engelsch) whoswhosa.co.za – Sandra Prinsloo http://www.kabeleins.at/serien_shows/serienlexikon/ergebnisse/index.php/serial/details/2920
Dr. Strangelove or: How I Learned to Stop Worrying and Love the Bomb (op platt so veel as „Dr. Snaakschleev oder: Woans ik lehrt heff, nich bang to wesen un de Bomb leef to hebben“; dt. Titel: Dr. Seltsam, oder wie ich lernte, die Bombe zu lieben) is de Titel vun en satirschen Anti-Kriegsfilm över den Kolen Krieg un de Nukleare Schoen ut dat Johr 1964. De Inholt baseert to’n groten Deel op den Roman Red Alert vun Peter George, den he ünner sien Pseudonym Peter Bryant rutbröcht hett. Stanley Kubrick hett dat Dreihbook to den Film schreven un weer ok Speelbaas un Produzent. Op en Stüttpunkt vun de US-Air-Force lett de Brigadegeneral Jack D. Ripper Alarm geven, dat de USA angrepen worrn is, un wiest sien Flegerstaffel an, de Sowjetunion mit nukleare Wapen antogriepen. As sik rutstellt, finnt gor keen Angreep dör de Russen statt. Ripper is vun en Paranoia befallen un versöcht op egen Andrief, en Atomkrieg mit de UdSSR uttolösen, üm de Verswören dör de Sowjets optoholen. Ripper glöövt neemlich, dat de Russen de „weertvullen Liefsäft“ vun de Minschen in de USA to’n Bispeel dör Fluorideren vun’t Drinkwater tonichten maken wüllt. De ümsichtige US-Präsident Muffley lett sik
Finn Helgesen (* 25. April 1919 in Drammen, Buskerud; † 3. September 2011) weer en norweegcher Iesflinklöper. Bi de eersten Olympisch Winterspelen nah de Tweeten Weltkrieg 1948 in St. Moritz wurr Helgesen Olympiasieger över 500 m. 1952 to Huus in Oslo wurr he achter de beid tietglieken Bronzemedaillenwinner Gordon Audley un Arne Johansen up den 5. Platz sett, weil he in’ direkten Vergliek tegen den kanaadschen Löper Audley in en Millimeterentscheeden verloren harr. 1947 un 1949 weer he norweegsch Landsmeester över 500m. He weer tweemal verheiraadt. Sien eerst Fru, mit de he een Dochter harr, is fröh an Tuberkulose storven. Mit sien tweet Fru harr he noch twee Döchter un een Söhn. Nah sien aktiv Karriere weer he Trainer vun Junioren un vun Berop Mechaniker. abcnyheter.no Finn Helgesen sien Ergevnisse up www.skateresults.com Statistiken bi Speedskatingnews Finn Helgesen in de Datenbank vun Sports-Reference.com (engelsch)